EPCO ผนึก CSS ลุยโซลาร์ฟาร์มเวียดนาม 99.2 MW
EPCO ผนึก CSS ลุยโซลาร์ฟาร์มเวียดนาม 99.2 MW
21 ธ.ค. 2561

คุณยุทธ ชินสุภัคกุล ประธานกรรมการบริษัท พร้อมด้วยกรรมการ บริษัท โรงพิมพ์ตะวันออก จำกัด (มหาชน) หรือ EPCO ร่วมด้วย คุณสมพงษ์ กังสวิวัฒน์ กรรมการผู้จัดการใหญ่ พร้อมด้วยกรรมการ บริษัท คอมมิวนิเคชั่น แอนด์ ซิสเต็มส์ โซลูชั่น จำกัด (มหาชน) หรือ CSS ร่วมลงนามความร่วมมือ (MOU) โครงการ โรงไฟฟ้าพลังงานแสงอาทิตย์ในประเทศเวียดนาม จำนวน 2 โครงการ ขนาดกำลังการผลิตติดตั้งรวม 99.216 เมกะวัตต์ ระหว่าง บริษัท โซล่า พาวเวอร์ แมเนจเม้นท์ (ประเทศไทย) จำกัด และ CSS
โดยมี คุณอิทธิพล เลิศศักดิ์ธนกุล ผู้อำนวยการฝ่ายกลุ่มอุตสาหกรรม 4 ธนาคารเพื่อการส่งออกและนำเข้าแห่งประเทศไทย (ธสน.) ร่วมเป็นสักขีพยาน ซึ่งมีกำหนดจำหน่ายไฟฟ้าเข้าระบบเชิงพาณิชย์ (COD) ภายในวันที่ 30 มิถุนายน 2562